बेंथॅम यांचा प्रभाव रशिया, फ्रान्स इ. <MASK>य देश तसेच नव्याने उदयाला आलेली अमेरिका यांच्यावर काही प्रमाणात पडला होता यात शंका नाही. पण त्यांचा खराखुरा व टिकाऊ प्रभाव इंग्लंडमध्येच दिसून येतो. जेम्स मिल, जॉन स्ट्यूअर्ट मिल हे पितापुत्र आणि जॉन ऑस्टिन हे न्यायशास्त्रवेत्ते बेंथॅम यांच्या प्रमुख अनुयायांपैकी काही होत. बेंथॅम यांचे अनुयायी ‘तात्त्विक जहालमतवादी’ (‘फिलॉसॉफिकल रॅडिकल्स’) म्हणून ओळखण्यात येऊ लागले. वेस्टमिन्स्टर रिव्ह्यू हे नियतकालिक तात्त्विक जहालमतवादी आंदोलनाचे मुखपत्र म्हणून सुरू करण्यात आले. लंडन येथील ‘युनिव्हर्सिटी कॉलेज’ ची स्थापना करण्याचे श्रेयही ह्याच आंदोलनाचे आहे. ब्रिटिश समाजव्यवस्थेचे आणि मनोवृत्तीचे ‘आधुनिकीकरण’ करण्यात ह्या आंदोनलनाने मोठीच कामगिरी बजावली.
बेंथॅम, जेरेमी
ऑक्सफ अमेरिका यूरोपी देश